CELEX: 62008CN0405
Language: lt
Date: 2008-09-18 00:00:00
Title: Byla C-405/08 2008 m. rugsėjo 18 d. Vestre Landsret (Danija) pateiktas prašymas priimti prejudicinį sprendimą byloje Ingeniørforeningen i Danmark, veikianti Bertram Holst vardu prieš Dansk Industri, veikiančią Babcock & Wilcox Vølund ApS vardu

22.11.2008   
            
            
               LT
            
            
               Europos Sąjungos oficialusis leidinys
            
            
               C 301/22
            
         2008 m. rugsėjo 18 d.Vestre Landsret (Danija) pateiktas prašymas priimti prejudicinį sprendimą byloje Ingeniørforeningen i Danmark, veikianti Bertram Holst vardu prieš Dansk Industri, veikiančią Babcock & Wilcox Vølund ApS vardu
   
   (Byla C-405/08)
   (2008/C 301/35)
   Proceso kalba: danų
   Prašymą priimti prejudicinį sprendimą pateikęs teismas
   Vestre Landsret
   Šalys pagrindinėje byloje
   
      Ieškovė: Ingeniørforeningen i Danmark, veikianti Bertram Holst vardu
   
      Atsakovė: Dansk Industri, veikianti Babcock & Wilcox Vølund ApS vardu
   Prejudiciniai klausimai
   
               1.
            
            
               Šalys nesutaria, ar Direktyva 2002/14/EB dėl bendros darbuotojų informavimo ir konsultavimosi su jais sistemos sukūrimo (1) buvo teisingai įgyvendinta DA ir LO sudarytame Bendradarbiavimo susitarime. Taigi ar Bendrijos taisyklės draudžia direktyvą įgyvendinti taip, kad darbuotojų grupėms būtų taikoma kolektyvinė sutartis, kurią sudarė šalys, neatstovaujančios atitinkamų asmenų profesinei grupei, jei kolektyvinė sutartis netaikoma atitinkamų asmenų profesinei grupei?
            
         
               2.
            
            
               Jei BH atžvilgiu Direktyva 2002/14/EB DA ir LO sudarytame Bendradarbiavimo susitarime buvo įgyvendinta teisingai, ar direktyvos 7 straipsnis buvo teisingai įgyvendintas, jei nustatyta, kad Bendradarbiavimo susitarime tam tikrų profesinių grupių atžvilgiu nenustatyta aukštus standartus atitinkanti apsauga nuo atleidimo?
            
         
               3.
            
            
               Jei BH patenka į direktyvos įgyvendinimo teisės aktais sritį, ar Direktyvos 7 straipsnyje nustatytais reikalavimais dėl „atitinkamos apsaugos ir garantijų, leidžiančių jiems deramai atlikti pavestas pareigas“ draudžiama Direktyvos 7 straipsnį įgyvendinti (Įstatymo dėl darbuotojų informavimo ir konsultavimosi) 8 straipsniu, kuris išdėstytas taip: „Atstovams, kurie privalo būti informuojami ir su kuriais turi būti konsultuojamasi darbuotojų vardu, suteikiama tokia pati apsauga nuo atleidimo ar kitokių jų darbo sąlygoms neigiamą poveikį darančių pasekmių kaip profsąjungų atstovams toje pačioje ar panašioje profesinėje srityje“, jei įgyvendinant direktyvą profesinėms grupėms, kurioms netaikoma kolektyvinė sutartis, nesuteikiama aukštus standartus atitinkanti apsauga nuo atleidimo?
            
         
      (1)  OL L 80, 2002, p. 29.